Sirdaryoda ayol-qizlar o‘rtasidagi Qur’on musobaqasi g‘oliblari aniqlandi

Sirdaryo viloyati Guliston shahridagi “Osiyo” koshonasida bo‘lib o‘tayotgan Qur’on musobaqasining hududiy bosqichida ayol-qizlar o‘rtasidagi tilovat yo‘nalishi bo‘yicha musobaqa g‘oliblari aniqlandi. Bu haqda O‘zbekiston musulmonlari idorasining Telegram’dagi rasmiy kanali orqali xabar berildi.

Marhamat g‘oliblar bilan tanishing:
18—25 yoshli ayol-qiz ishtirokchilar orasida quyidagilar g‘olib bo‘ldi:
1-o‘ringa Mustafoyeva Sarvinoz;
2-o‘ringa Vafoyeva Durdona;
3-o‘ringa No‘monova Ma’rifat munosib deb topildi.
26—40 yoshli ayol-qiz ishtirokchilar orasida quyidagilar g‘olib bo‘ldi:
1-o‘ringa Usmanova Hulkar;
2-o‘ringa Turdiyeva Feruza;
3-o‘ringa Hasanova munosib deb topildi.
Hududiy bosqichning ayol-qizlar o‘rtasidagi g‘oliblari O‘zbekiston musulmonlari idorasi hamda homiylar tomonidan tashkil etilgan diplom va qimmatbaho sovg‘alar bilan taqdirlandi.